# La interfície de Sonic Pi

Sonic Pi té una interfície molt senzilla per programar música. Donem-li una ullada.

- A - Controls d’execució
- B - Controls d’edició
- C - Informació i ajuda
- D - Editor de codi
- E - Tauler de preferències
- F - Visor de registre
- G - Sistema d’ajuda
- H - Visor
- I - Visor de registre

## A. Controls d’execució

Aquests botons rosa són els controls principals per començar i aturar sons. Hi ha el botó Run, que serveix per iniciar l’execució del codi; el botó Stop, per aturar tot el codi en execució; Save, per desar el codi a un arxiu extern; i Record, per crear un enregistrament (un arxiu WAV) dels sons executats.

## B. Controls d’edició

Aquests botons taronja permeté manipular l’editor de codi. Els botons Size + i Size - permeten fer el text més gran i més menut.

## C. Informació i Ajuda

Aquests botons blaus et donen accès a informació, ajuda i preferències. El botó Info obre la finestra d’informació, la qual conté informació sobre el propi programa Sonic Pi -l’equip base, la seua història, els contribuïdors i la comunitat. El botó Help mostra o amaga el sistema d’ajuda (G) i el botó Prefs activa la finestra de preferències, que et permet controlar alguns paràmetres bàsics del sistema.

## D. Editor de codi

Aquesta és l’àrea on escriuràs el teu codi i composaràs/interpretaràs música. És un editor de text senzill on pots escriure codi, esborrar-lo, copiar-lo i enganxar-lo, etc. Pensa que és una versió simplificada de Word o Google Docs. L’editor pintarà de diferents colors el codi automàticament, tenint en compte el significat del codi. Al principi, això pot semblar estrany, però prompte ho trobaràs molt útil. Per exemple, sabràs que quelcom és un número perquè és de color blau.

## E. Tauler de preferències

Sonic Pi permet canviar certs paràmetres accessibles a través del botó Prefs. Aquest botó mostra o amaga el tauler de preferències, el qual inclou diverses opcions que poden ser canviades. Per exemple, forçar el mode mono, invertir l’estèreo, mostrar o amagar l’eixida de registre, així com un controlador de volum i un selector d’àudio per a la Raspberry Pi.

## F. Visor de registre

Quan executeu codi, el visualitzador del registre mostra informació sobre allò que està fent el programa. Per defecte, veureu un missatge per cada so que creeu amb el temps exacte en què fou disparat aquest so. Açò és molt útil per depurar codi i entendre què és el que el vostre codi està fent.

## G. Sistema d’ajuda

Una de les parts més importants de la interfície de Sonic Pi és el sistema d’ajuda que apareix a la part inferior de la finestra. Pot ser activat/desactivat clickant a botó blau Ajuda. Aquest sistema d’ajuda conté informació sobre tots els aspectes de Sonic Pi incloent aquest tutorial, una llista dels sintetitzadors disponibles, samples, exemples, efectes (FX) i una llista complerta de tots els mètodes que Sonic Pi proveeix per crear música programàticament.

## H. Visor osciloscòpic

El visor osciloscòpic et permet veure el so que estàs escoltant. Podeu veure fàcilment que l’ona de serra sembla una serra i que el xiulet bàsic és una curva d’ona sinusoïdal. També podeu veure la diferència entre sons forts i fluixos per la mida de les línies. Hi ha 3 visors per jugar - el que apareix per defecte és un visor que combina els canals esquerre i dret, i hi ha un visor estèreo que dibuixa una ona separada per cada canal. Finalment hi ha un visor de corba Lissajous que mostrarà la relació de fase entre els canals esquerre i dret i us permetrà dibuixar imatges boniques amb so (https://ca.wikipedia.org/wiki/Corba_de_Lissajous).

## I. Visor de registre

Tots els esdeveniments interns i externs (anomenats senyals -cue- a Sonic Pi) es registren automàticament al Visor de senyals (Cue Viewer). Per exemple, si teniu un controlador MIDI connectat i premeu un dels seus botons, veureu un nou esdeveniment de senyal al Visor de senyals que us indicarà el nom del controlador i quin botó heu premut. Un cop heu dominat els conceptes bàsics de creació i producció de sons, començareu a voler llançar sons o seccions senceres de sons basats en esdeveniments com aquests. Un esdeveniment de senyal és només una indicació que ha passat alguna cosa. Per exemple, cada vegada que un live loop fa una volta, envia un esdeveniment de senyal que es registra al Visor de senyals. A més, al Visor de senyals també es mostren esdeveniments externs com ara missatges MIDI d’equips MIDI connectats i missatges OSC d’altres programes o ordinadors. També és possible generar esdeveniments de senyals directament mitjançant la funció `cue`. Tot el que aparegui al Visor de senyals es pot utilitzar per activar alguna cosa. Això es descriu amb més detall a les seccions 10 a 12 d’aquest tutorial.