# Velkommen min ven :-)

Velkommen til Sonic Pi. Forhåbentligt glæder du dig lige så meget til at lave seje nye lyde, som jeg gør til at vise dig hvordan. Det bliver en rigtig sjov rejse, hvor du vil lære alt om musik, programmering, komposition, optræden og meget mere.

Men lad mig først introducere mig selv: Jeg hedder Sam Aaron - ham fyren der har lavet Sonic Pi. Du kan finde mig på Twitter under navnet @samaaron, hvor jeg med glæde vil hilse på dig. Det kan også være at du vil synes det er spændende at at se mere om mine live-kodnings-optrædener , hvor jeg koder i Sonic Pi foran publikum.

Hvis du har ideer til, hvordan Sonic Pi kan forbedres, så send dem endelig til mig - feedback hjælper så meget. Hvem ved, måske bliver din idé til den næste store feature!

Denne vejledning er opdelt i sektioner, som er grupperet efter kategori. Denne vejledning er skrevet for at have et let læringsforløb fra start til slut. Spring bare til de sektioner du har lyst til. Føler du at der er noget der mangler, så fortæl mig det, og så vil jeg overveje det til en fremtidig version.

At se andre kode live kan være en rigtig god måde at lære på. Jeg streamer ofte live på http://youtube.com/samaaron, så kom endelig forbi, sig hej og stil en masse spørgsmål :-)

Okay, lad os komme i gang…