# Controlul sintetizatorului in timpul redarii

Pana acum ne-am concentrat doar pe pornirea sunetelor si efectelor. Totusi, Sonic Pi ne da posibilitatea sa manipulam sunetele si in timpul redarii. Vom face asta folosind o variabila care memoreaza o referinta la un sintetizator:

    s = play 60, release: 5

Aici avem o variabila locala (in cadrul unui Run) ‘s’ care reprezinta sintetizatorul ce reda nota 60. Aceasta variabila locala nu poate fi accesata din alte blocuri, cum ar fi functii.

Din momentul in care il avem pe ‘s’, putem incepe sa il controlam folosind functia ‘control’:

    s = play 60, release: 5
    sleep 0.5
    control s, note: 65
    sleep 0.5
    control s, note: 67
    sleep 3
    control s, note: 72

Un amanunt important este ca nu pornim 4 sintetizatoare diferite, ci pornim doar unul apoi ii schimbam tonalitatea de 3 ori, in timp ce canta.

Putem transmite orice parametru standard catre ‘control’, deci poti controla valori ca ‘amp:’, ‘cutoff:’, sau ‘pan:’.

## Parametri care nu pot fi controlati

Unii parametri nu pot fi controlati odata ce sintetizatorul a fost pornit. Asa sta treaba pentru toti parametrii anvelopei ADSR. Poti vedea ce poate fi controlat cautand in documentatia pentru fiecare parametru in sistemul de ajutor. Daca documentatia spune Nu poate fi schimbat odata setat, vei sti ca nu este posibil sa controlezi acest parametru dupa pornirea sintetizatorului.