# Opcions de sintetitzador: Amp i Pan

A banda de permetre-vos controlar quina nota tocar o quina mostra de so llançar, Sonic Pi compta amb una rang complet d’opcions per a polir i controlar els sons. En aquest tutorial cobrirem molts d’aquests assumptes; existeix una ampla documentació per cadascun d’ells al sistema d’ajuda. No obstant això, per ara n’introduirem dos dels més útils: amplitude i pan. Fem, primer, una ullada a les opcions que hi ha.

## Opcions

Sonic Pi admet la idea d’opcions (abreviant, opts) per als seus sintetitzadors. Les Opts són controls que s’afegeixen a `play`i que modifiquen i controlen aspectes del so. Cada sintetitzador té el seu propi conjunt d’opcions per ajustar amb precisió els seus sons. No obstant això, hi ha conjunts d’opcions en comú per a la majoria de sons, tals com `amp:` o altres opcions d’envolupant (cobertes en una altra secció).

Opts have two major parts, their name (the name of the control) and their value (the value you want to set the control at). For example, you might have an opt called `cheese:` and want to set it with a value of `1`.

Les opcions s’afegeixen a les ordres `play`afegint una coma `,`i seguidament el nom de l’opció, com per exemple `amp:`(no oblideu els dos punts `:`) i a continuació un espai i el valor per a l’opció en si. Per exemple:

    play 50, cheese: 1

(Noteu que `cheese:`no és una opció vàlida, només l’hem fet servir com a exemple).

Podeu afegir diverses Opts, separades per comes:

    play 50, cheese: 1, beans: 0.5

L’ordre de les Opts no importa, el següent serà igual a l’anterior:

    play 50, beans: 0.5, cheese: 1

Les opcions que no són reconegudes pel sintetitzador seran simplement ignorades (com en el cas de `cheese` i `beans`, les quals tenen noms ridículs! (traducció: cheese -> formatge, beans -> fesols)

Si accidentalment utilitzeu el mateix opcions dues vegades amb valors diferents, l’últim és el que prevaldrà. Per exemple, `beans:` ací tindrà un valor de 2 i no de 0.5:

    play 50, beans: 0.5, cheese: 3, eggs: 0.1, beans: 2

Moltes coses a Sonic Pi accepten opcions, només cal passar temps aprenent com utilitzar-les i ja estareu preparats! Juguem amb la primera opció: `amp:`.

## Amplitud

L’amplitud és una representació computeritzada del volum d’un so. Una amplitud alta produeix un so de volum alt i una amplitud baixa produeix un so de volum baix. De la mateixa manera que Sonic Pi utilitza números per representar tons i temps, també n’utilitza per representar l’amplitud. Una amplitud 0 és silenci (no escoltareu res) i una amplitud de 1 és volum normal. Fins i tot podeu augmentar l’amplitud fins a 2, 10 o 100. No obstant això, heu de tenir en compte que quan l’amplitud de tots els sons és molt alta, Sonic Pi utilitza un compressor per assegurar-se que no us feu mal a l’orella. Això pot fer que els sons esdevinguen bruts, estranys. Intenteu utilitzar amplituds baixes, això és, en el rang entre 0 i 0.5 per tal d’evitar la compressió.

## Amplifiqueu-ho

Per canviar l’amplitud d’un so, feu servir l’opció `amp:`. Per exemple, per tocar a la meitat d’amplitud canvieu-ho a 0.5:

    play 60, amp: 0.5

Per tocar-ho al doble d’amplitud, indiqueu 2:

    play 60, amp: 2

L’opció `amp:` només modifica l’entrada `play` a la qual està associada. Així, en aquest exemple, la primera entrada `play` està a meitat volum i la segona torna al valor per defecte (1):

    play 60, amp: 0.5
    sleep 0.5
    play 65

Per descomptat, podeu utilitzar diferents valors d’`amp:`per a cada ordre de `play`:

    play 50, amp: 0.1
    sleep 0.25
    play 55, amp: 0.2
    sleep 0.25
    play 57, amp: 0.4
    sleep 0.25
    play 62, amp: 1

## Panoramització

Un altra opció divertida d’utilitzar és `pan:`, que controla la panoramització d’un so en estèreo. Panoramitzar un so a l’esquerra significa que l’escoltareu a l’altaveu esquerre, i panoramitzar-lo a la dreta vol dir que l’escoltareu a l’altaveu dret. Per als nostres valors, utilitzarem -1 per representar completament a l’esquerra, 0 per represetar el centre i 1 per representar completament a la dreta. Per descomptat, podeu fer servir qualsevol valor entre mig de -1 i 1 per controlar la posició exacta del so.

Toquem un so des de l’altaveu esquerre:

    play 60, pan: -1

Ara, feu que sone per l’altaveu dret:

    play 60, pan: 1

Finalment, fem que sone novament al centre (posició per defecte):

    play 60, pan: 0

Ara, xaleu canviant l’amplitud i la panoramització dels sons!